અમદાવાદ: કેન્દ્ર સરકારના પાનકાર્ડ અને ગોલ્ડ તથા ડાયમંડ જ્વેલરી પર એક ટકા એક્સાઇઝડ્યૂટી સામે સમગ્ર દેશના અગ્રણી જ્વેલર્સ એસોસિયેશનના વિરોધને લઇને અમદાવાદ સહિત ગુજરાતના અગ્રણી જ્વેલર્સે અચોક્કસ મુદતની હડતાળનું એલાન આપ્યું છે. આ હડતાળ આજે ત્રીજા દિવસમાં પ્રવેશી છે. આજે પણ શહેરના માણેકચોક, સીજી રોડ તથા શિવરંજની વિસ્તારનાં સોના-ચાંદીનાં બજારો સજ્જડ બંધ જોવા મળ્યાં છે, જોકે પરા વિસ્તારમાં આ હડતાળની ઓછી અસર જોવા મળી હતી. કેટલાક પરા વિસ્તારમાં અમુક જ્વેલરીની દુકાનો ખુલ્લી જોવા મળી હતી.